cyanic-selkie/wikianc huggingface dataset:
Νέφος
Δημιουργία νεφών
Αρχικά θεωρείτο ότι οι υδροσταγόνες κατά τη δημιουργία τους πληρούνται από ελαφρά αέρια, που είναι συστατικά του ατμοσφαιρικού αέρα π.χ. ήλιο ή υδρογόνο, γι' αυτό δεν κατακρημνίζονται αμέσως μετά τη δημιουργία τους. Η σωστή εξήγηση είναι ότι τα σταγονίδια αυτά, ακόμη και οι παγοκρύσταλλοι, είναι τόσο ελαφρά που το βάρος τους εξουδετερώνεται από την αντίσταση του αέρα. Σημειώνεται, πάντως, πως εκτός από τα ανοδικά ρεύματα του αέρα, που συγκρατούν ούτως ή άλλως τα σύννεφα, σε πολλές περιπτώσεις και μέσα στα σύννεφα κινείται ο αέρας από τη βάση τους μέχρι την κορυφή τους. Έτσι, τα υδροσταγονίδια εξακολουθούν να αιωρούνται μέσα στη μάζα τους και, κατ΄ επέκταση, τα σύννεφα ως σύνολα αυτών στον ατμοσφαιρικό αέρα.
Απλούστερη δημιουργία μικροσκοπικού νέφους είναι η εκπνοή των ανθρώπων ή των ζώων σε παγωμένο περιβάλλον.
Ιστορικό
Το 1803 ο Βρετανός, φαρμακοποιός στο επάγγελμα και ερασιτέχνης μετεωρολόγος, Λιούκ Χάβαρντ (Luke Havard) (1772–1864) επινόησε την πρώτη ταξινόμηση των νεφών αναγνωρίζοντας, τρεις κύριους τύπους τους: τους Θυσάνους (Cirrus), τα Στρώματα (Stratus) και τους Σωρείτες (Cumulus).
Όμως, τόσο κατά το σχήμα και το μέγεθος, όσο και κατά το χρώμα, τα είδη των νεφών είναι πολύ περισσότερα. Εκείνη την εποχή, κάθε μετεωρολόγος έδινε στα νέφη που παρατηρούσε όποια ονομασία έκρινε καλύτερη. Το γεγονός αυτό, σε συνδυασμό με τη διαφορετικότητα των γλωσσών, είχε ως αποτέλεσμα την αδυναμία συνεννόησης μεταξύ των μετεωρολόγων. Το πρόβλημα ήταν αρκετά σοβαρό, αφού η παρατήρηση των νεφών είναι εκείνη που πολλές φορές προλέγει την όποια πιθανότητα του είδους του καιρού που θα επακολουθήσει.
Στο συνέδριο του Παγκόσμιου Μετεωρολογικού Οργανισμού (Π.Μ.Ο.) το 1895 επιφορτίσθηκαν οι Χίλντεμπραντσον και Τεσεράν ντε Μπορ με τη συγγραφή ενός Διεθνούς άτλαντα νεφών, ώστε να τυποποιηθεί η ονοματολογία τους. Η πρώτη έκδοση του Άτλαντα έγινε το 1896 και περιλάμβανε οδηγίες για την ταξινόμηση, παρατήρηση και καταγραφή των νεφών σε τρεις γλώσσες (Γαλλικά, Γερμανικά και Αγγλικά) καθώς και εικονογράφηση.
Ακολούθησαν επανεκδόσεις και μεταφράσεις σε άλλες γλώσσες. Χρήση αυτού του συστήματος κάνουν σήμερα όλα τα Γραφεία καιρού του Κόσμου.
Ταξινόμηση (σύγχρονη)
right|thumb|300px|Σχηματισμός από θυσάνους.
Για την ταξινόμηση των νεφών λήφθηκαν υπόψη δύο στοιχεία εκ των οποίων και διακρίνονται σε δύο βασικές κατηγορίες: μία με βάση τον τρόπο σχηματισμού τους και μία με βάση το ύψος που αυτά βρίσκονται.
Οι παραπάνω τέσσερις οικογένειες νεφών της 2ης κατηγορίας υποδιαιρούνται σε δέκα γένη νεφών (ως παρακάτω "Πίνακας Ι").
Γενικά τα νέφη βρίσκονται σε συνεχή κίνηση και αλλαγή του σχήματός τους. Και η ασθενέστερη ακόμη ανοδική κίνηση τα συγκρατεί αιωρούμενα. Στην πραγματικότητα, όμως, αυτά κατέρχονται, λόγω του βάρους τους, με πολύ όμως μικρή ταχύτητα που φθάνει το ένα μέτρο ανά λεπτό.
Ονομασία νεφών
Γενικά οι ονομασίες των νεφών έχουν δοθεί έτσι ώστε να περιγράφεται το είδος και το σχήμα τους. Συχνά πρό της κυρίας ονομασίας προστίθενται ορισμένα προθέματα. Τα προθέματα αυτά είναι τρία:
A. Ανώτερα νέφη : Τα ανώτερα νέφη σχηματίζονται σε ύψος 6.000 - 12.000 μέτρα. Θεωρούνται με την εμφάνισή τους ως αγγελιαφόροι μεταβολής του καιρού. Στην κατηγορία αυτή ανήκουν τρεις ομάδες νεφών: οι θύσανοι, οι θυσανοσωρείτες και τα θυσανοστρώματα. Και οι τρεις αυτές ομάδες των ανωτέρων νεφών αποτελούνται από πολύ λεπτούς παγοκρυστάλλους. Στην κατηγορία αυτή ανήκουν οι Θύσανοι, οι Θυσανοσωρείτες και τα Θυσανοστρώματα.
Β. Μέσα νέφη : Τα νέφη αυτά σχηματίζονται σε μέσο ύψος 3.000 μέτρα και αποτελούνται μόνο από υδροσταγονίδια. Στην κατηγορία αυτή ανήκουν δύο βασικές ομάδες νεφών: οι Υψισωρείτες και τα Υψιστρώματα.
Γ. Κατώτερα νέφη : Η βάση αυτών των νεφών βρίσκεται πολύ κοντά στην επιφάνεια της Γης και το ύψος τους φθάνει τα 2.500 μέτρα. Στην κατηγορία αυτή ταξινομούνται τρεις ομάδες νεφών: τα Στρώματα, τα Μελανοστρώματα και οι Στρωματοσωρείτες.
Δ. Νέφη ανοδικών ρευμάτων : Στην κατηγορία αυτή ανήκουν οι Σωρείτες, και οι Σωρειτομελανίες.
Εκτός όμως των παραπάνω 10 βασικών τύπων νεφών, παρατηρείται και μέγα πλήθος άλλων που θεωρούνται παραλλαγές των βασικών γεγονός που καθιστά την αναγνώριση εκάστου επιμέρους τύπου εξαιρετικά δύσκολη. Αυτή κατορθώνεται μετά από μακρά εξάσκηση και με τη βοήθεια φωτογραφιών που περιέχονται στον Διεθνή Άτλαντα Νεφών ή και ακόμα σε ειδικούς χάρτες νεφών.
Ημερήσια μεταβολή
Στις περιπτώσεις κατά τις οποίες οι σωρείτες και οι σωρειτομελανίες οφείλονται σε υπερθέρμανση του αέρα πάνω από την ξηρά, δηλαδή σε θερμικά ανοδικά ρεύματα, παρατηρείται (εύλογα) μια ημερήσια μεταβολή του ποσού και του μεγέθους τους. Έτσι αυτά τα νέφη παρατηρούνται πολυπληθέστερα και ογκωδέστερα κατά τις θερινές ώρες του 24ώρου, δηλαδή κατά τις πρώτες απογευματινές ώρες, όταν η θερμοκρασία του αέρα και του εδάφους φθάνει στη μέγιστη τιμή τους. Αντίθετα κατά τη νύκτα, όπου η επιφάνεια του εδάφους ψύχεται λόγω ακτινοβολίας, τα νέφη αυτά διαλύονται ή επιπλατύνονται και μεταβάλλονται σε "εσπερινούς στρωματοσωρείτες". Αυτή η ημερήσια μεταβολή είναι περισσότερο χαρακτηριστική στα τροπικά γεωγραφικά πλάτη. Εκ των παραπάνω συνάγεται πως από αυτά τα νέφη αν δεν πέσει βροχή μέχρι τις πρώτες απογευματινές ώρες, είναι απίθανο να βρέξει αργότερα.
Επίσης, τα στρωματόμορφα νέφη, ενώ κατά την ημέρα σιγά σιγά διαλύονται, κατά τη νύκτα αυξάνει το πάχος τους. Και τούτο γιατί λόγω ψύξεως του γειτονικού με αυτά αέρα, επέρχεται συμπύκνωση και άλλων υδρατμών στην ανώτερη επιφάνειά τους.
Πάνω από τη θάλασσα δεν παρατηρείται αξιοσημείωτη μεταβολή των νεφών στη διάρκεια του 24ώρου, αφού ούτε τέτοια αξιοσημείωτη ημερήσια μεταβολή της θερμοκρασίας παρατηρείται.
Στη πρόγνωση καιρού
Τα νέφη, αυτά καθ΄ αυτά έχουν μικρή σημασία ως βοήθημα στη πρόγνωση του καιρού. Η γενική όμως διανομή τους στον ουρανό και η διαδοχή των τύπων τους έχουν μεγάλη σημασία στις υφέσεις (εξωτροπικών κυκλώνων). Γενικά πάντως τα στρωματόμορφα νέφη συνοδεύονται από έντονα φαινόμενα και άστατο καιρό κατά τον μάλλον περισσότερο θερμό. Το αντίθετο δηλαδή απ' ό,τι συμβαίνει στα σωρειτόμορφα νέφη.
Στην αεροπορία
right|thumb|300px|Πάνω από τα σύννεφα. Φωτογραφία στρωματοσωρειτών από αεροπλάνο.
Τα νέφη έχουν, όμως, μεγάλη σημασία, ιδιαίτερα στις πολεμικές αεροπορικές επιχειρήσεις, διότι παρέχουν "προκάλυμμα φυσικού καπνού" τόσο για την άμυνα των αεροσκαφών όσο και για τις επιθέσεις τους. Από αυτή την άποψη, ενδιαφέρουν γενικά και τις ναυτικές δυνάμεις εν καιρώ πολέμου. Ενδιαφέρουν, επίσης, και όταν συμβαίνει η βάση των νεφών να κατέρχεται μέχρι την επιφάνεια της θάλασσας ή της ξηράς, οπότε περιορίζουν την ορατότητα.
Πρακτική σημασία των νεφών
Η πρακτική σημασία των νεφών για τον καιρό και το κλίμα είναι μεγάλη. Από αυτά προερχονται οι βροχές που "γονιμοποιούν" τη Γη. Αυτά παρεμβαίνουν στην πορεία της ηλιακής ακτινοβολίας που κατευθύνεται στη Γη, καθώς επίσης και στην ακτινοβολία που εκπέμπεται από τη Γη. Τα νέφη, εν προκειμένω, δίκαια μπορούν να χαρακτηρισθούν και ως "υδάτινοι θερμοστάτες", αφού η παρεμβολή τους ελέγχει περισσότερο από κάθε άλλο παράγοντα τη θερμομετρική κατάσταση του στρώματος της ατμοσφαίρας που βρίσκεται μεταξύ της βάσης τους και της επιφάνειας της Γης.
Εξωτερικοί σύνδεσμοι
Κατηγορία:Μετεωρολογία *
Δυτική Φριζική γλώσσα
Η Δυτική Φριζική γλώσσα, ή απλά Φριζική γλώσσα (δυτικά φριζικά: Westerlauwersk Frysk, ολλανδικά: [Westerlauwers] Fries), είναι μία Γερμανική γλώσσα που ομιλιέται στην επαρχία Φρίσλαντ, στην Ολλανδία. Είναι μέλος των Φριζικών γλωσσών. Γλωσσικά είναι η κοντινότερη γλώσσα στα Αγγλικά.
Όνομα
Ο όρος Δυτικά Φριζικά χρησιμοποιείται έξω από την Ολλανδία, για να ξεχωροποιήσει την γλώσσα από τις υπόλοιπες δύο Φριζικές γλώσσες. Όταν ο όρος χρησιμοποιείται εντός της Ολλανδίας, αναφέρεται στην Δυτική Φριζική διάλεκτο των Ολλανδικών.
Ομιλητές
Οι περισσότεροι ομιλητές των Δυτικών Φριζικών ζουν στην ολλανδική επαρχία Φρίσλαντ. Στην συγκεκριμένη περιοχή διέμεναν το 2005 643.000 κάτοικοι, εκ των οποίων το 97% μπορούσε να καταλάβει ομιλούμενα Δυτικά Φριζικά, το 74% μπορούσε να μιλήσει Δυτικά Φριζικά, το 75% μπορούσε να διαβάσει Δυτικά Φριζικά ενώ μόλις το 27% μπορούσε να τα γράψει. Περίπου το 55% των κατοίκων είχαν τα Δυτικά Φριζικά ως μητρική γλώσσα.
Τα Δυτικά Φριζικά μιλούνται επίσης και σε ένα μικρό κομμάτι της επαρχίας Χρόνινγκεν από 4 - 6.000 ομιλητές στην περιοχή των χωριών Μάρουμ (δυτικά φριζικά: Mearum, ολλανδικά: Marum), Ντε Γουίλπ (δυτικά φριζικά: De Wylp, ολλανδικά: De Wilp) και Όπεντε (δυτικά φριζικά: De Grinzer Pein, ολλανδικά: Opende).
Λόγω μετανάστευσης, είναι πολύ πιθανό ότι μπορεί να υπάρχουν ως και 150.000 άλλοι ομιλητές των Δυτικών Φριζικών σε άλλες ολλανδικές επαρχίες και στον υπόλοιπο κόσμο.
Kατηγοριοποίηση
Όλες οι παραλλαγές των Δυτικών Φριζικών μπορούν να χωριστούν σε τρεις κατηγορίες:
Διάλεκτοι
Οι διάλεκτοι των ηπειρωτικών Δυτικών Φριζικών είναι οι εξής:
Η Σούντγουεστχουκσκ διάλεκτος, που ομιλείται στην περιοχή Σούντγουεστχουκ (δυτικά φριζικά: Súdwesthoeke, ολλανδικά: Zuidwesthoek) χαρακτηρίζεται από διάφορα σπασίματα φωνηέντων όπως το νεοφριζικό σπάσιμο φωνηέντων και το παλαιοφριζικό σπάσιμο φωνηέντων.
Οι διάλεκτοι που ομιλούνται από τους περισσότερους κατοίκους είναι η Κλάιφρισκ και η Γουάλντφρισκ, τα ονόματα των οποίων προέρχορνται από τα τοπία της Φρίσλαντ. Από τις δύο, τους περισσότερους ομιλητές τους έχει η Γουάλντφρισκ ενώ την μεγαλύτερη επιρροή στα επίσημα φριζικά την είχε η Κλάιφρισκ.
Φωνητικές διαφορές
Οι κύριες διαφορές μεταξύ των διαλέκτων είναι οι λέξεις my ( εμένα), dy (εσύ), hy (αυτός), sy (αυτή), wy (εμείς) και by (μέσω ) που προφέρονται ως mi, di, hi, si, wi και bi στα Γουάλντφρισκ Φριζικά και ως mei, dei, hei, sei, wei και dei στα Κλάιφρισκ Φριζικά. Άλλες διαφορές περιλαμβάνουν την προφορά των διφθόγγων ei, ai και aai που προφέρονται ως ei, ai και aai στα Γουάλντφρισκ Φριζικά και ως ôi, òi, και ôi στα Κλάιφρισκ Φριζικά.
Μερικές άλλες διαφορές είναι οι εξής:
Λεξιλογικές διαφορές
Οι δύο διάλεκτοι έχουν επίσης και αρκετές λεξιλογικές διαφορές:
Αρχαία Φριζικά
Τα αρχαία Φριζικά είχαν πάρα πολύ μεγάλες ομοιότητες με τα αρχαία αγγλικά. Αυτό οφειλόταν στο γεγονός ότι και οι δύο γλώσσες είναι μέλη των Ινγκβαεονικών γλωσσών κάτι που είχε ως αποτέλεσμα την διαφοροποίηση τους λόγω φωνητικών αλλαγών (όπως τον Ινγκβαεονικό ρινικό σπειροειδή νόμο):
Μεσαιωνικά Φριζικά
Κατά την ίδια περίοδο παρατηρούνται τα πρώτα αποτελέσματα του νεοφριζικού σπάσιμου φωνηέντων.
Σύγχρονα Φριζικά
Η νεοφριζική περίοδος όπου έχουμε την γλωσσική μεταβολή από τα μεσαιωνικά φριζικά στα σύγχρονα φριζικά ξεκινάει το 1820. Η περίοδος χαρακτηρίζεται από την περιτέρω εξασθένιση της γλώσσας, κάτι που προκαλεί διαδηλώσεις στην Ολλανδία. Το 1951 ξέσπασαν διαμάχες στην πόλη Λέουαρντεν από γλωσσικούς ακτιβιστές που διαμαρτυρόντουσαν για την χρήση μόνο της ολλανδικής γλώσσας στα δικαστήρια. Οι διαμαρτυρίες τελικά έπιασαν τόπο και έτσι, το 1956, τα Δυτικά Φριζικά αναγνωρίστηκαν ως μειονοτική γλώσσα. Το 2010, τα Δυτικά Φριζικά προστέθηκαν ως γλωσσική επιλογή σε μηχανήματα εισητηρίων στις επαρχίες Φρίσλαντ και Χρόνινγκεν.
Η πρωτοβάθμια εκπαίδευση έγινε επισήμως δίγλωσση το 1956 ενώ την ίδια χρονιά έγινε επίσημο σχολικό μάθημα, αφότου πρώτα είχε εισαχθεί στα δημοτικά ως μάθημα επιλογής το 1937. Το 1997, η επαρχία άλλαξε όνομα από το ολλανδικό Friesland στο φριζικό Fryslân, κάτι που έγινε σε ακόμα 6 δήμους.
Παραπομπές
Κατηγορία:Φριζικές γλώσσες
Δήμος Τορώνης
Ο Δήμος Τορώνης ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σιθωνίας. Είχε έκταση 193.373 στρέμματα και (πραγματικό) πληθυσμό 4.036 κατοίκους. Η θέση του ήταν στο νότιο τμήμα της κεντρικής χερσονήσου του νομού, μεταξύ του κόλπου της Κασσάνδρας ή Τορωναίου και του κόλπου του Αγίου Όρους ή Σιγγιτικού. Απαρτιζόταν από δύο Δημοτικά διαμερίσματα, της Συκιάς και της Σάρτης. 'Εδρα του Δήμου ήταν η Συκιά.
Σωτήριος Αξιοτιάδης
Ο Σωτήριος Αξιοτιάδης (λατινικό αλφάβητο : Sotirios Axiotiades), γεννημένος στην Βηρυτό το 1961, είναι παλαίμαχος Λιβανέζος αθλητής των χιονοδρομιών-σκιέρ.
Δήμος Τορώνης
Στο δήμο περιλαμβάνονταν:
Σωτήριος Αξιοτιάδης
Εκπροσώπησε τον Λίβανο στους Χειμερινούς Ολυμπιακούς Αγώνες του 1984 στο Σεράγεβο της τότε Γιουγκοσλαβίας όπου είχε αγωνιστεί στο σλάλομ και το γιγάντιο σλάλομ.
Δήμος Τορώνης
Τορωνης
Σωτήριος Αξιοτιάδης
Παραπομπές
Κατηγορία:Λιβανέζοι αθλητές των χιονοδρομιών
Ρόμπερτ Μενάσε
Ο Ρόμπερτ Μενάσε (γερμανικά: Robert Menasse) είναι ένας Αυστριακός συγγραφέας, γεννημένος στις 21 Ιουνίου 1954 στη Βιέννη.
Σπούδασε στη Βιέννη, το Σάλτσμπουργκ και τη Μεσσήνη γερμανική φιλολογία, φιλοσοφία και πολιτικές επιστήμες και, το 1976, υπήρξε συνιδρυτής του βιεννέζικου φοιτητικού περιοδικού «Κεντρικό όργανο γύρω από τη διάχυση Γερμανιστών». Έλαβε το διδακτορικό του το 1980 έχοντας συγγράψει το έργο «Ο τύπος του αουτσάιντερ στο λογοτεχνικό κόσμο. Χρησιμοποιώντας το παράδειγμα του Χέρμαν Σρούρερ».
Μεταξύ του 1981 και του 1988 ο Μενάσε εργάστηκε ως λέκτορας στο Ινστιτούτο Λογοτεχνικής Θεωρίας του Πανεπιστημίου του Σάο Πάολο της Βραζιλίας. Συνέχισε την καριέρα του ως ανεξάρτητος αρθρογράφος, σχολιαστής και μεταφραστής μυθιστορημάτων από τα πορτογαλικά στα γερμανικά.
Το πρώτο του μυθιστόρημα «Αισθησιακή βεβαιότητα», που δημοσιεύθηκε το 1988, αποτελεί μια ημιαυτοβιογραφική ιστορία Αυστριακών που ζουν εξόριστοι στη Βραζιλία. Το περιοδικό «Λιτερατούρ ουντ Κριτίκ» δημοσίευσε το πρώτο του ποίημα το 1989. Μετέπειτα μυθιστορήματά του ήταν το «Φτερά από πέτρα» (1991, ISBN 0-7145-4295-4), το «Ανάστροφη ώθηση» (1995) και το «Η απέλαση από την κόλαση» (2001). Το 1990 ο Ρόμπερτ Μενάσε ήταν ο πρώτος συγγραφέας που τιμήθηκε με το Βραβείο Χάιμιτο φον Ντότερερ. Μετά την επιστροφή του στην Ευρώπη από τη Βραζιλία, έζησε κυρίως στις πόλεις του Βερολίνου, της Βιέννης και του Άμστερνταμ. Σήμερα ζει στη Βιέννη μαζί με την οικογένειά του.
Το γλωσσικό ύφος του Μενάσε είναι μερικές φορές παιχνιδιάρικο και άλλες φορές διακριτικά σαρκαστικό. Επαναλαμβανόμενα θέματα στα μυθιστορήματά του είναι η μοναξιά και η αποξένωση εντός των ανθρώπινων σχέσεων. Στα έργα του επικρίνει συχνά τη λανθάνουσα μορφή του αντισημιτισμού, που εξακολουθεί να είναι διαδεδομένη στο γερμανόφωνο κόσμο ακόμη και σήμερα.
Ο Ρόμπερτ Μενάσε έχει επίσης γράψει ορισμένα δοκίμια για την Αυστρία (ειδικά για την αυστριακή εθνική ταυτότητα και ιστορία), όπως το «Γη χωρίς ακίνητα» (1992). Έχει γράψει ακόμη και σχετικά με το μέλλον της Ευρώπης και της Ευρωπαϊκής Ένωσης, επικρίνοντας τάσεις επανεθνικοποίησης (ειδικά στη Γερμανία, αλλά και αλλού) και αντιευρωπαϊκά κινήματα. Από το 2011 ο Μενάσε έχει υπό την επιμέλειά του ένα συγγραφικό πρόγραμμα σε ένα παγκόσμιο ίδρυμα στη Σρι Λάνκα.
Παραπομπές
Κατηγορία:Εβραίοι συγγραφείς Κατηγορία:Ιππότες του Τάγματος των Τεχνών και των Γραμμάτων
Τεχνητός καταρράκτης
Ο τεχνητός καταρράκτης είναι η απομίμηση φυσικού καταρράκτη, που χρησιμοποείται στην αρχιτεκτονική τοπίου για να διακοσμήσει έναν εξωτερικό ή και εσωτερικό χώρο.
Οι τεχνητοί καταρράκτες χρησιμοποιούνται ευρέως στην ιαπωνική κηποτεχνία εδώ και αιώνες. Το κλασικό εγχειρίδιο κηπουρικής "Sakuteiki", που γράφτηκε στα μέσα με τέλη του 11ου αιώνα, απαριθμεί εννέα διαφορετικούς τύπους τεχνητών καταρρακτών.
Οι τεχνητοί καταρράκτες ήταν δημοφιλείς στην Ευρώπη στα τέλη του 19ου και στις αρχές του 20ου αιώνα. Δημοφιλέστερος όλων θεωρείτο ο καταρράκτης του "Βικτόρια Πάρκ" (Viktoriapark) στο Βερολίνο, που δημιουργήθηκε το 1888. Την ίδια περίπου εποχή στις ΗΠΑ ξεχώριζαν οι καταρράκτες Χάνινγκτον στο Γκόλντεν Γκέιτ Παρκ του Σαν Φρανσίσκο. Το 1896, ήταν εξάλλου και ο μόνος τεχνητός καταρράκτης σε δημόσιο πάρκο.
Από τους σύγχρονους τεχνητούς καταρράκτες εξωτερικού χώρου αξίζει να γίνει μνεία στον καταρράκτη του εμπορικού κέντρου "Liebian International Plaza" στο Γκουϊγιάνγκ της επαρχίας Κουεϊτσόου της Κίνας που έχει ύψος 108 μέτρων, διατρέχοντας την μπροστινή όψη του ουρανοξύστη που τον φιλοξενεί.
Καταρράκτες εσωτερικού χώρου
Οι τεχνητοί καταρράκτες εσωτερικού χώρου ποικίλλουν σε μέγεθος. Οι εσωτερικοί καταρράκτες θεωρείται ότι κινητοποιούν συναισθήματα γαλήνης, παράγουν υγρασία και προκαλούν λευκό θόρυβο, ιδιότητες ωφέλιμες για ψυχοσωματική ευεξία των ανθρώπων.
Εξωτερικοί σύνδεσμοι
Κατηγορία:Καταρράκτες Κατηγορία:Σελίδες με μη επιθεωρημένες μεταφράσεις
Διπλοχώρι Δράμας
Το Διπλοχώρι, που μέχρι το 1927 ονομαζόταν Δόμπλεν ή Ντούπλιανη, είναι ένα ακατοίκητο χωριό του νομού Δράμας στο δήμο Νευροκοπίου στην περιφέρεια Ανατολικής Μακεδονίας και Θράκης.
Παραπομπές
Κατηγορία:Χωριά του νομού Δράμας Κατηγορία:Εγκαταλελειμμένα χωριά του Νομού Δράμας
Μιτελμπρόν
Το Μιτελμπρόν είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.
Εξωτερικοί σύνδεσμοι
Κατηγορία:Κοινότητες της Μοζέλ Κατηγορία:Σελίδες με μη επιθεωρημένες μεταφράσεις
Δυναστεία
δεξιά|μικρογραφία|200x200εσ|Ο [[Κάρολος Α΄ της Αγγλίας με τον μελλοντικό βασιλιά και γιο του Ιάκωβο (Β΄).]] Η δυναστεία είναι ακολουθία κυβερνητών από την ίδια οικογένεια, συνήθως στο πλαίσιο ενός φεουδαρχικού ή μοναρχικού συστήματος, αλλά μερικές φορές εμφανίζεται και σε εκλεγμένες δημοκρατίες. Η δυναστική οικογένεια ή γενεαλογία μπορεί να είναι γνωστή ως "ευγενής οίκος", η οποία μπορεί να ονομάζεται "βασιλική", "πριγκιπική", "δουκική" κλπ., ανάλογα με τον επικεφαλής ή τον παρόντα τίτλο που φέρουν τα μέλη του. Οι ιστορικοί χωρίζουν σε μέρη τις ιστορίες πολλών κυρίαρχων κρατών, όπως η Αρχαία Αίγυπτος, η Καρολίγγεια Αυτοκρατορία και η αυτοκρατορική Κίνα, χρησιμοποιώντας ένα πλαίσιο διαδοχικών δυναστειών. Ως εκ τούτου, ο όρος "δυναστεία" μπορεί να χρησιμοποιηθεί για να οριοθετήσει την εποχή κατά την οποία κυβέρνησε η οικογένεια και να περιγράψει γεγονότα, τάσεις και αντικείμενα τέχνης εκείνης της περιόδου ("ένα βάζο της δυναστείας Μινγκ"). Η ίδια η λέξη "δυναστεία" συχνά απορρίπτεται από αυτές τις επιρρεπείς αναφορές ("ένα βάζο των Μινγκ").
Μέχρι τον 19ο αιώνα, θεωρήθηκε δεδομένο ότι μια νόμιμη λειτουργία ενός μονάρχη ήταν να μεγιστοποιήσει τη δυναστεία του: δηλαδή να αυξήσει την επικράτεια, τον πλούτο και τη δύναμη των μελών της οικογένειάς του. Η μακροβιότερη δυναστεία στον κόσμο είναι η αυτοκρατορική οικογένεια της Ιαπωνίας, γνωστή και ως δυναστεία Γιαμάτο, η οποία, σύμφωνα με την παράδοση, κυβερνά συνεχώς την Ιαπωνία από το 660 π.Χ.
Πριν από τον 20ό αιώνα, οι δυναστείες σε όλο τον κόσμο παραδοσιακά θεωρούνταν πατριαρχικές. Στα έθνη όπου επιτρεπόταν, η διαδοχή μέσω μιας κόρης συνήθως καθιέρωνε μια νέα δυναστεία στον κυβερνών οίκο του συζύγου. Αυτό έχει αλλάξει σε ορισμένα μέρη της Ευρώπης, όπου ο νόμος περί διαδοχής και η σύμβαση έχουν διατηρήσει δυναστείες ντε γιούρε μέσω μιας γυναίκας. Για παράδειγμα, ο Οίκος των Ουίνδσορ διατηρείται μέσω των παιδιών της Βασίλισσας Ελισάβετ Β΄, όπως και με τη μοναρχία των Κάτω Χωρών, όπου η δυναστεία παρέμεινε γνωστή ως Οίκος της Οράγγης-Νασσάου μέσω τριών διαδοχικών βασιλισσών. Το παλαιότερο παράδειγμα μεταξύ των μεγάλων ευρωπαϊκών μοναρχιών ήταν στη Ρωσία τον 18ο αιώνα, όπου το όνομα του Οίκου των Ρομάνοφ διατηρήθηκε μέσω μιας μη κυβερνώσας γυναίκας.
Στην επαρχία Λιμπόμπο της Νότιας Αφρικής, οι Μπαλομπέντου όριζαν την καταγωγή μητριαρχικώς, ενώ οι ηγέτες έχουν υιοθετήσει άλλοτε το όνομα της δυναστείας της μητέρας τους όταν έρχονται στην κληρονομιά της. Λιγότερο συχνά, μια μοναρχία έχει εναλλάσσεται ή περιστρέφεται, σε ένα πολυδυναμικό (ή πολυδασμικό) σύστημα - δηλαδή, τα μεγαλύτερα εν ζωή μέλη των παράλληλων δυναστειών, σε κάθε χρονική στιγμή, αποτελούν τη σειρά διαδοχής.
Μερικά φεουδαρχικά κράτη ή μοναρχίες δεν κυβερνούνταν τις δυναστείες. Τα σύγχρονα παραδείγματα είναι το κράτος της Πόλης του Βατικανού και το Πριγκιπάτο της Ανδόρας. Σε όλη την ιστορία υπήρχαν μονάρχες που δεν ανήκαν σε καμία δυναστεία. Οι μη δυναστικοί ηγεμόνες περιλαμβάνουν τον βασιλιά Πτολεμαίο Κεραυνό της Μακεδονίας, τον βασιλιά Αριοάλδο των Λομβαρδών και τον αυτοκράτορα Φωκά της Βυζαντινής Αυτοκρατορίας.
Η λέξη "δυναστεία" χρησιμοποιείται μερικές φορές ανεπίσημα για τους ανθρώπους που δεν είναι κυβερνήτες, αλλά είναι, για παράδειγμα, μέλη μιας οικογένειας με επιρροή και εξουσία σε άλλους τομείς, όπως μια σειρά διάδοχων ιδιοκτητών μιας μεγάλης εταιρείας. Επίσης, επεκτείνεται σε άσχετους ανθρώπους, όπως μεγάλους ποιητές της ίδιας σχολής ή σε ποικίλα ρόστερ μιας αθλητικής ομάδας..
Η λέξη είναι αρχαιοελληνική.
Τζορτζ Τόμσον
Ο '''Τζορτζ Π. Τόμσον' (George Paget Thomson'', 3 Μαΐου 1892 - 10 Σεπτεμβρίου 1975) ήταν Άγγλος φυσικός και νομπελίστας φυσικής το 1937 για την πειραματική ανακάλυψη της σκέδασης ηλεκτρονίων από κρυστάλλους. Ο Τόμσον γεννήθηκε στο Κέιμπριτζ της Αγγλίας το 1892, ήταν γιος του διάσημου φυσικού και νομπελίστα Τζόζεφ Τζον Τόμσον και της Ροζ Ελίζαμπεθ Πέιτζετ. Σπούδασε στο Πανεπιστήμιο του Κέιμπριτζ. Το 1924 παντρεύτηκε την Καθλίν Σμιθ.
Εξωτερικοί σύνδεσμοι
Κατηγορία:Άγγλοι φυσικοί Κατηγορία:Βραβευμένοι με Νόμπελ Φυσικής Κατηγορία:Φυσικοί του 20ού αιώνα Κατηγορία:Εταίροι της Βασιλικής Εταιρείας
Νεάπολη Λακωνίας
Η Νεάπολη Βοιών ή Βάτικα είναι παραθαλάσσια κωμόπολη της Περιφερειακής Ενότητας Λακωνίας. Με το πρόγραμμα Καποδίστριας, η Νεάπολη ήταν έδρα του δήμου Βοιών, ενώ σύμφωνα με το πρόγραμμα Καλλικράτης ανήκει στο δήμο Μονεμβασιάς που έχει ως πρωτεύουσα την πόλη των Μολάων.
Γενικά και ιστορικά στοιχεία
Οι Βοιαί ήταν μια αρχαία πόλη, η οποία δημιουργήθηκε μεταξύ του 1050 π.Χ. και του 950 π.Χ. από τον Ηρακλείδη Βοία, ανήκε στο Κοινό των Ελευθερολακώνων, το οποίο απαρτιζόταν από 18 πόλεις. Η πόλη γνώρισε ιδιαίτερη ακμή κατά τη διάρκεια των ρωμαϊκών χρόνων ως εμπορικό λιμάνι, αλλά μέχρι την ύστερη αρχαιότητα είχε παρακμάσει. Στη συνέχεια εμφανίστηκαν διάφοροι οικισμοί γνωστοί ως Βάτικα (παραφθορά της λέξης Βοιάτικα). Κατά τον Μεσαίωνα, οι κάτοικοι της περιοχής φαίνεται να μιλούσαν ένα γλωσσικό ιδίωμα παρόμοιο με αυτό της τσακωνικής.
Η σημερινή πόλη σχεδιάστηκε το 1837 από τον Βαυαρό αρχιτέκτονα Μπίρμαχ, ο οποίος έχει επίσης σχεδιάσει την Σπάρτη και την Κάρυστο. Το 1845 ορίζεται έδρα του δήμου Βοιών και παρέμεινε έδρα του μέχρι το 1912, όταν καταργήθηκε ο δήμος, και έγινε έδρα της κοινότητας Νεαπόλεως. Το 1994 έγινε έδρα του δήμου Νεαπόλεως Βοιών και το 1999 του δήμου Βοιών. Από το 2011 ανήκει στο δήμο Μονεμβασιάς, του οποίου πρωτεύουσα είναι οι Μολάοι.
Η Νεάπολη διαθέτει καταλύματα, χώρους εστίασης και μια μακρόστενη παραλία. Στην κεντρική πλατεία του παράλιου δρόμου βρίσκεται το άγαλμα του Βατικιώτη Θαλασσινού, φτιαχμένο από ορείχαλκο. Ο Ιερος Ναος της Αγίας Τριάδας είναι ορατή από όλη τη πόλη.
Το Μουσείο Ανάδειξης και Προβολής της Ναυτικής Παράδοσης που ιδρύθηκε το 2015 με σκοπό να προβάλει την ναυτική παράδοση του τόπου βρίσκεται στο παλιό Δημοτικό Σχολείο. Τέλος, από το ίδιο έτος λειτουργεί το Αρχαιολογικό Μουσείο Νεάπολης Βοιών με πλήθος ευρημάτων από τη Χερσόνησο του Μαλέα.
Παραπομπές
Κατηγορία:Κωμοπόλεις του νομού Λακωνίας
Θανάσης Μπάμπαλης
Ο Θανάσης Μπάμπαλης είναι Έλληνας σχεδιαστής προϊόντων, ο οποίος διδάσκει σχεδιασμό (design) στη σχολή ΑΚΤΟ και στο Διεθνές Ελληνικό Πανεπιστήμιο Θεσσαλονίκης.
Βιογραφία και σπουδές
Γεννήθηκε στη Θεσσαλονίκη το 1965 και ολοκλήρωσε τις εγκύκλιες σπουδές του στο 15ο Λύκειο Θεσσαλονίκης το 1982. Ζει μόνιμα στη Θεσσαλονίκη και έχει δύο παιδιά.
Κατέχει δίπλωμα Μηχανικού του Εμπορικού Ναυτικού από την Ανώτερη Δημόσια Σχολή Εμπορικού Ναυτικού στη Νέα Μηχανιώνα (1985).
Σπούδασε στο Ηνωμένο Βασίλειο από το έτος 1989 έως και το 1996, όπου και έλαβε δίπλωμα από το London College of Furniture και πρόσθετα βασικό τίτλο σπουδών στο βιομηχανικό σχεδιασμό προϊόντων και επίπλων από το London Metropolitan University. Εκπόνησε τις μεταπτυχιακές του σπουδές (Master of Arts) στο Royal College of Art στο Λονδίνο.
Επαγγελματική σταδιοδρομία
Η επαγγελματική του σταδιοδρομία ξεκίνησε στο Λονδίνο και συνεχίστηκε στις Ηνωμένες Πολιτείες Αμερικής. Απασχολήθηκε ως βιομηχανικός σχεδιαστής στην εταιρεία Dimensional Media Inc. στη Νέα Υόρκη τα έτη 1996-1997 για το σχεδιασμό προϊόντων και τη δημιουργία τρισδιάστατων ολογραμμάτων. Στη συνέχεια, εργάστηκε για τη σχεδιαστική εταιρεία Dakota Jackson Inc. (1997-2003), ως σχεδιαστής επίπλων και προγραμματιστής, με αντικείμενο το σχεδιασμό, την έρευνα και τη δημιουργία νέων επίπλων.
Το 2003 επέστρεψε στην Ελλάδα και δημιούργησε το δικό του σχεδιαστικό γραφείο στη Θεσσαλονίκη. Το 2004 ίδρυσε τη σχεδιαστική ομάδα COR3. Το 2006 εκλέχτηκε μέλος ΔΕΠ στο τότε ΤΕΙ Λάρισας (Τμήμα Σχεδιασμού και Τεχνολογίας Ξύλου και Επίπλου), όπου εργάστηκε ως υπεύθυνος του εργαστηρίου Βιομηχανικού Σχεδιασμού μέχρι το 2014.
Από 2014 και μέχρι σήμερα ιδιωτεύει ως σχεδιαστής, με έδρα τη Θεσσαλονίκη, ενώ συνεργάζεται μόνιμα με την Shibui.
Έργο και διακρίσεις
Έχει λάβει μέρος με δημιουργίες και έργα του σε πολλούς ελληνικούς και διεθνείς διαγωνισμούς σχεδιασμού (design).
Το σχεδιαστικό έργο του έχει αναγνωριστεί και δημοσιευθεί σε τοπικά και εθνικά ΜΜΕ. To 2006, έλαβε το 3ο βραβείο για τη δημιουργία του ECODESK, στο διεθνή διαγωνισμό Βιομηχανικού Σχεδίου επίπλων γραφείου, ο οποίος διεξήχθη με πρωτοβουλία της εταιρείας ΔΡΟΜΕΑΣ Α.Ε., υπό την αιγίδα του Υπουργείου Ανάπτυξης.
Έρνεστ Ορλάντο Λόρενς
Ο  Έρνεστ Ορλάντο Λόρενς (Ernest Orlando Lawrence, 8 Αυγούστου 1901 - 27 Αυγούστου 1958) ήταν Αμερικανός φυσικός ο οποίος τιμήθηκε με το βραβείο Νόμπελ Φυσικής το 1939 για την εφεύρεση και την εξέλιξη του κυκλότρου και για τα αποτελέσματα που αποκτήθηκαν μέσω αυτού, κυρίως αυτά που αφορούν τεχνητά ραδιενεργά στοιχεία.
Θανάσης Μπάμπαλης
Έργο και διακρίσεις
Στο διεθνή διαγωνισμό Dieline, βραβεύτηκε, το 2010, με το 1ο βραβείο συσκευασίας για το σχεδιασμό πρωτότυπης συσκευασίας κρασιού (διαγωνισμός 2010 Dieline Awards, ΗΠΑ), έργο που έγινε σε συνεργασία την επιχείρηση Κτήμα Γεροβασιλείου Α.Ε.
Το 2012 βραβεύτηκε από το Υπουργείο Παιδείας (Ακαδημαϊκή Αριστεία) για το έργο του, ΒΟΤΡΥΣ. Το 2019 κέρδισε το διαγωνισμό – κατηγορίας Product Design στη Σλοβενία (διαγωνισμός BIGSEE). Tον Δεκέμβριο του 2020, το όνομά του συμπεριλήφθηκε στους τακτικούς κριτές από τον διεθνή φορέα The Chicago Athenaeum των ΗΠΑ για τους διαγωνισμούς που διοργανώνει υπό την αιγίδα του
Έρνεστ Ορλάντο Λόρενς
Εξωτερικοί σύνδεσμοι
Κατηγορία:Αμερικανοί φυσικοί Κατηγορία:Βραβευμένοι με Νόμπελ Φυσικής Κατηγορία:Φυσικοί του 20ού αιώνα
Θανάσης Μπάμπαλης
Έργο και διακρίσεις
Το 2020 συμμετείχε στο Good Design Greece, όπου και παρουσίασε μία νέα σχεδιαστική πρόταση, τη συσκευή ανάμιξης ποτών ΜΧ. Τη νέα πρότασή του επίσης καταχώρησε σε ιστοσελίδα της η ADEX Awards.
Εξωτερικοί σύνδεσμοι
Κατηγορία:Έλληνες βιομηχανικοί σχεδιαστές
Έφη Γαζή
Η Έφη (Φωτεινή) Γαζή (γενν. Λευκάδα 1966) είναι Ελληνίδα ιστορικός. Είναι Καθηγήτρια της Ιστορίας στο Τμήμα Εκπαιδευτικής και Κοινωνικής Πολιτικής του Πανεπιστημίου Πελοποννήσου.
Χεδίβης
Ετυμολογία
Ο όρος προέρχεται από το τουρκικό خدیو hıdiv που με τη σειρά του προέρχεται από το περσικό خدیو khadīv ("Άρχοντας, Κύριος"), προερχόμενο από το خدا khoda "άρχοντας, κύριος" από το αρχαίο περσικό khvadata- "κύριος", από το σύνθετο khvat-data-, κατά λέξη "δημιουργημένος από τον εαυτό του," από το khvat- (από την πρωτο-ινδοευρωπαϊκή ρίζα swe-tos "από τον ίδιο" αφαιρετική πτώση του s(w)e- ) και το data- «δημιουργημένος».
Έφη Γαζή
Βιογραφικό
Γεννήθηκε στη Λευκάδα το 1966. Φοίτησε στο Πανεπιστήμιο Αθηνών και στο Πανεπιστήμιο του Έσσεξ, στο Ηνωμένο Βασίλειο. Στη συνέχεια έκανε το διδακτορικό της στην ιστορία στο Ευρωπαϊκό Πανεπιστημιακό Ινστιτούτο της Φλωρεντίας στην Ιταλία με θέμα «"Scientific" National History: The Greek Case in Comparative Perspective (1850-1920)». Από το 1997 έως σήμερα έχει διδάξει ιστορία τόσο σε ξένα όσο και σε ελληνικά πανεπιστήμια.
"Τα ερευνητικά της ενδιαφέροντα αφορούν στη θεωρία και τη μεθοδολογία της ιστορίας, στις δημόσιες χρήσεις της ιστορίας, στον εθνικισμό και τη θρησκεία, στην ιδεολογία και την πολιτική κουλτούρα, στην κοινωνικο-πολιτισμική και διανοητική ιστορία". Έχει δημοσιεύσει άρθρα σχετικά με ζητήματα διανοητικής και πολιτισμικής ιστορίας και ιστορίας της ιστοριογραφίας.
Χεδίβης
Βιλάγια / μη αναγνωρισμένο Χεδιβάτο (1805–1867)
Μετά τη γαλλική εισβολή στην Αίγυπτο το 1798 και την ήττα των αιγυπτιακών δυνάμεων του Ναπολέοντα, οι οποίες αποτελούνταν κυρίως από Μαμελούκους, η Οθωμανική Αυτοκρατορία έστειλε στρατεύματα από την Οθωμανική Επαρχία της Ρούμελης υπό τον Μεχμέτ Αλή Πασά, για να αποκαταστήσει την εξουσία της Οθωμανικής Αυτοκρατορίας, στη μέχρι τότε Επαρχία της. Όμως, με την ήττα και αποχώρηση των Γάλλων, ο Μεχμέτ Αλή κατέλαβε την εξουσία, και αυτοανακηρύχθηκε ηγεμόνας της Αιγύπτου, εδραιώνοντας γρήγορα ένα ανεξάρτητο τοπικό κέντρο εξουσίας. Μετά από επανειλημμένες αποτυχημένες απόπειρες απομάκρυνσης και δολοφονίας του, η Υψηλή Πύλη αναγνώρισε επίσημα τον Μεχμέτ Αλή ως Πασά και Βαλή (κυβερνήτη) της Αιγύπτου. Όμως, επιδεικνύοντας της μεγαλύτερες βλέψεις του, απόδωσε στον εαυτό του τον πιο υψηλό τίτλο του Χεδίβη (αντιβασιλέας), ενώ το ίδιο κάνανε και οι διάδοχοί του Ιμπραήμ Πασάς, Αμπάς Α΄ της Αιγύπτου, και Σαΐντ Α΄.
Χεδιβάτο (1867–1914)
Η χρήση του τίτλου του Χεδίβη από τη δυναστεία του Μεχμέτ Αλή δεν νομιμοποιήθηκε από την Οθωμανική αυτοκρατορία μέχρι το 1867 όταν και ο Σουλτάνος Αμπντούλ Αζίζ τον αναγνώρισε επίσημα ως τίτλο του Ισμαήλ Πασά. Παραπέρα, η Υψηλή Πύλη αναγνώρισε την αλλαγή στη σειρά διαδοχής του Ισμαήλ να περνάει από τον πατέρα στο γιο, παρά από αδελφό σε αδελφό όπως ήταν η παράδοση στην Οθωμανική Αυτοκρατορία και τις Αραβικές δυναστείες. Το Μάιο του 1879 η Βρετανική Αυτοκρατορία και η Γαλλία άρχισαν να πιέζουν τον Σουλτάνο Αμπντούλ Χαμίτ να εκθρονίσει τον Ισμαήλ Πασά, κάτι το οποίο έγινε στις 26 Ιουνίου 1879. Διάδοχός του και νέος Χεδίβης έγινε ο πιο διαλλακτικός γιος του Τεφίκ Πασάς. Ο Ισμαήλ Πασάς αρχικά έφυγε στην εξορία στη Νάπολι, αλλά τελικά ο Σουλτάνος του επέτρεψε να αποσυρθεί στο παλάτι του στο Εμιργκάν στο Βόσπορο. Έμεινε εκεί περίπου ως κατ’ οίκον κρατούμενος του κράτους μέχρι το θάνατό του. Αργότερα ενταφιάστηκε στο Κάιρο.
Έφη Γαζή
Βιογραφικό
Είναι μέλος της Συντακτικής Επιτροπής του περιοδικού Historein/Ιστορείν. Αρθρογραφεί σε τακτική βάση στην εφημερίδα Το Βήμα της Κυριακής.
Χεδίβης
Χεδιβάτο (1867–1914)
Μετά την εθνικιστική Επανάσταση του Ουράμπι Πασά το 1882, η Βρετανία εισέβαλε στην Αίγυπτο προς υποστήριξη του Τεφίκ Πασά, και θα συνέχιζε να κατέχει και να εξουσιάζει τη χώρα για δεκαετίες μετά. Κατά αυτήν την περίοδο, η δυναστεία του Μεχμέτ Αλή υπό τον Τεφίκ Πασά και το γιο του Αμπάς Χιλμί Πασά (Αμπάς Β΄ της Αιγύπτου) συνέχιζε να εξουσιάζει την Αίγυπτο και το Σουδάν χρησιμοποιώντας τον τίτλο του Χεδίβη, ενώ ήταν ακόμα de jure υπό την Οθωμανική επικυριαρχία ως το 1914
Έφη Γαζή
Εργογραφία
(ενδεικτικά)
Χεδίβης
Σουλτανάτο (1914–1922)
Με το ξέσπασμα του Πρώτου Παγκοσμίου Πολέμου, ο Αμπάς Χιλμί Πασάς πήρε το μέρος της Οθωμανικής Αυτοκρατορίας, η οποία είχε εισέλθει στον πόλεμο στο πλευρό των Κεντρικών Δυνάμεων, και κατόπιν εκθρονίστηκε από τους Βρετανούς όσο αυτός βρισκόταν σε επίσκεψη στη Βιέννη, και οι οποίοι ανακηρύξαν την Αίγυπτο προτεκτοράτο, το οποίο σήμαινε την ένταξη των εδαφών υπό Βρετανική κυριαρχία, υπό υποτελή σε αυτήν κυβερνήτη. Ο θείος του Χουσεΐν Καμίλ ανακηρύχθηκε από τους Βρετανούς Σουλτάνος της Αιγύπτου, οι οποίοι κατέλυσαν κάθε επίσημο δεσμό της Αιγύπτου και του Σουδάν με την Οθωμανική Αυτοκρατορία (κάτι που αναμφισβήτητα ήταν άκυρο σύμφωνα με τους διεθνείς νόμους, οι οποίοι δεν επέτρεπαν την απόκτηση τίτλων και επικρατειών εκτός αν η επικυρίαρχη δύναμη, εδώ η Οθωμανική Αυτοκρατορία, τις παραχωρούσε), φέρνοντας το τέλος στη χρήση του τίτλου του Χαδίβη. Ο Χουσεΐν Καμίλ και αργότερα ο Φουάντ Α΄ της Αιγύπτου εξέδωσαν μια σειρά από περιοριστικές διαταγές για να αφαιρέσουν από τον Αμπάς Χιλμί κάθε περιουσία του στην Αίγυπτο και το Σουδάν, και να απαγορεύσουν κάθε οικονομική συνεισφορά για αυτόν. Οι ίδιες διαταγές του απαγόρευαν την είσοδο στην Αιγυπτιακή επικράτεια, καθώς και το δικαίωμα να διεκδικεί υποθέσεις του στα αιγυπτιακά δικαστήρια. Τελικά ο Αμπάς Χιλμί Πασάς αποδέχτηκε τη νέα τάξη των πραγμάτων, και παραιτήθηκε επίσημα από το θρόνο στις 12 Μαΐου του 1931. Αποσύρθηκε στην Ελβετία, όπου και πέθανε στη Γενεύη στις 19 Δεκεμβρίου του 1944.
Έφη Γαζή
Εξωτερικοί σύνδεσμοι
Κατηγορία:Έλληνες ιστορικοί Κατηγορία:Έλληνες πανεπιστημιακοί
Χεδίβης
Σουλτανάτο (1914–1922)
Με το Άρθρο 17 της συνθήκης της Λοζάνης το 1923, η Τουρκία επίσημα παραχωρούσε (με αναδρομική ισχύ από τις 5 Νοεμβρίου 1914) όλες τις διεκδικήσεις και δικαιώματα στις περιοχές της Αιγύπτου και του Σουδάν.
Παραπομπές
Κατηγορία:Οθωμανικοί τίτλοι Κατηγορία:Ιστορία της Αιγύπτου
Αβρίλ Λαβίν
μικρογραφία|2019 Η Αβρίλ Λαβίν (αγγλικά: Avril Ramona Lavigne, 27 Σεπτεμβρίου 1984) είναι Καναδή τραγουδίστρια-τραγουδοποιός της ροκ-ποπ, σχεδιάστρια μόδας και ηθοποιός. Η Λαβίν έχει πουλήσει πάνω από 60 εκατομμύρια αντίτυπα των άλμπουμ της σε όλο τον κόσμο.
Η Λαβίν ξεκίνησε δυναμικά τη μουσική καριέρα της με το ντεμπούτο άλμπουμ της, "Let Go",το οποίο κυκλοφόρησε το 2002, και πούλησε 16.000.000 records παγκοσμίως. Το δεύτερο άλμπουμ της, "Under My Skin" και το τρίτο "The Best Damn Thing", γνώρισαν επίσης μεγάλη επιτυχία και κατέλαβαν την πρώτη θέση στα παγκόσμια chart. Τα πέντε Νο.1 singles της Λαβίν είναι τα: "Complicated", "Sk8er Boi", "I'm With You", "My Happy Ending" και "Girlfriend". Την άνοιξη του 2011 η Λαβίν κυκλοφόρησε το 4ο στούντιο άλμπουμ της "Goodbye Lullaby". Το φθινόπωρο του 2013 η Αβρίλ κυκλοφόρησε το 5ο στούντιο άλμπουμ της "Avril Lavigne". Έπειτα από πέντε χρόνια απουσίας κυκλοφόρησε το 6ο άλμπουμ της “Head Above Water”. Το 2022 κυκλοφόρησε το 7ο άλμπουμ της, με τίτλο "Love Sux", με το οποίο επέστρεψε στα μονοπάτια της pop-punk και της emo σκηνής από την οποία ξεκίνησε, και το οποίο περιλαμβάνει συνεργασίες με τους Travis Barker & Mark Hoppus από το punk συγκρότημα Blink-182, με τον Machine Gun kelly και τον Blackbear
Let Go (2002-2003)
.Το ντεμπούτο άλμπουμ της Λαβίν, "Let Go", κυκλοφόρησε στις 4 Ιουνίου του 2002. Το πρώτο άλμπουμ της τραγουδίστριας έφτασε στην κορυφή των μουσικών chart. Κορυφώθηκε στο Νο.1 στην Αυστραλία, τον Καναδά, και το Ηνωμένο Βασίλειο και στο Νο.2 στις Ηνωμένες Πολιτείες. Μέχρι το τέλος του 2002, το άλμπουμ ήταν τέσσερις φορές πλατινένιο, κάνοντας την Λαβίν μία από τις πιο πετυχημένες καλλιτέχνιδες του 2002 και το Let Go ως το άλμπουμ με τις με μεγαλύτερες πωλήσεις του έτους. Μέχρι το Μάιο του 2003, το "Let Go" είχε συσσωρεύσει πάνω από 1.000.000 πωλήσεις στον Καναδά. Μέχρι σήμερα, το άλμπουμ έχει πουλήσει πάνω από 22 εκατομμύρια αντίτυπα σε όλο τον κόσμο έχοντας γίνει έξι φορές πλατινένιο.
Το ντεμπούτo και πρώτο σίνγκλ του άλμπουμ της, "Complicated", έφτασε στο νούμερο ένα στην Αυστραλία και στο δύο στις Ηνωμένες Πολιτείες. Τα δύο επόμενα σίνγκλ της τραγουδίστριας "Sk8er Boi" και "I'm With You" μπήκαν στην πρώτη δεκάδα στις Ηνωμένες Πολιτείες. Ονομάστηκε Καλύτερος νέος καλλιτέχνης το 2002 στα MTV Video Music Awards, κέρδισε τέσσερα βραβεία Juno το 2003, έλαβε ένα World Music Award για "World's Best-Selling Canadian Singer" και ήταν υποψήφια για οκτώ βραβεία Grammy.
Under My Skin (2004-2005)
Το δεύτερο άλμπουμ της Lavigne, "Under My Skin", κυκλοφόρησε στις 25 Μαΐου του 2004. Έφτασε στο νούμερο ένα των chart στην Αυστραλία, στο Μεξικό, στον Καναδά, στην Ιαπωνία, στο Ηνωμένο Βασίλειο και στις Ηνωμένες Πολιτείες. Το άλμπουμ έχει πουλήσει πάνω από 10 εκατομμύρια αντίτυπα. Η Αβρίλ Λαβίν έγραψε τα περισσότερα κομμάτια του άλμπουμ της σε συνεργασία με την Καναδή τραγουδίστρια Chantal Kreviazuk. Το 2005 η Λαβίν ξεκίνησε το πρώτο παγκόσμιο tour της, το "Bonez Tour".
Η Λαβίν κέρδισε δύο World Music Awards το 2004 για "World's Best Pop/Rock Artist" και "World's Best-Selling Canadian Artist". Έλαβε πέντε υποψηφιότητες Juno Award, το 2005, από τα οποία κέρδισε τα τρία, συμπεριλαμβανόμενου "Artist of the Year". Κέρδισε επίσης το βραβείο "Favorite Female Singer".
The Best Damn Thing (2006-2008)
Εκείνη την περίοδο η Λαβίν κέρδισε κάθε βραβείο για το οποίο είχε λάβει υποψηφιότητα. Κέρδισε δύο World Music Awards για "World's Best-Selling Canadian Artist" και "World's Best Pop/Rock Female Artist". Επίσης κέρδισε τα πρώτα δύο της MTV Europe Music Awards, όπως κι ένα Teen Choice Award. Εκτός από αυτά είχε λάβει υποψηφιότητα και για πέντε Juno Awards.
Goodbye Lullaby (2009-2011)
Η Λαβίν άρχισε να εργάζεται στο τέταρτο άλμπουμ της από τις αρχές του 2009. Μέχρι τον Ιούλιο, εννέα μουσικά κομμάτια είχαν ηχογραφηθεί, μερικά από τα οποία είναι τα "Fine", "Everybody Hurts" και "Darlin". Το άλμπουμ αναμένεται να φέρει την επιστροφή του παλαιότερου μουσικού στυλ της Λαβίν. Η ίδια δήλωσε ότι θα είναι κυρίως ακουστικό.
Η ημερομηνία κυκλοφορίας του άλμπουμ έχει μετατεθεί αρκετές φορές. Το άλμπουμ είχε αρχικά προγραμματιστεί να κυκλοφορήσει στις 17 Νοεμβρίου 2009. Αργότερα, τον Ιανουάριο του 2010, η Λαβίν δήλωσε ότι το εξώφυλλο είχε φωτογραφηθεί και ότι το πρώτο single θα κυκλοφορούσε τον Απρίλιο, ακολουθούμενο από το άλμπουμ τον Ιούνιο. Το Μάιο, η τραγουδίστρια θεώρησε το άλμπουμ πολύ σοβαρό και είπε ότι θα επέστρεφε στο στούντιο για να το εξισορροπήσει. Η ίδια δήλωσε "Με ένα άλμπουμ, δεν θέλω να βιάζομαι... Έχω έναν πολύ σοβαρό δίσκο, και έτσι νομίζω ότι πρέπει να προστεθούν μερικά χαρούμενα και διασκεδαστικά τραγούδια σε αυτό". Τον Αύγουστο του 2010 η Λαβίν επέστρεψε στο στούντιο μαζί με τον Βρετανό παραγωγό και τραγουδιστή Alex Da Kid και ηχογράφησε νέα τραγούδια. Επίσης δήλωσε ότι έχει αρκετό υλικό για δύο δίσκους. Τον Οκτώβριο του 2010, η Λαβίν αποκάλυψε σε συνέντευξή της για το τεύχος Νοεμβρίου του περιοδικού Maxim ότι είχε ολοκληρώσει το τέταρτο άλμπουμ της μετά από διάστημα 2,5 ετών και πως το πρώτο single θα κυκλοφορούσε πολύ σύντομα.
Σχέσεις - Γάμοι
Το 2003, ξεκίνησε να βγαίνει με τον τραγουδιστή του συγκροτήματος Sum 41, Ντέρικ Γουίμπλι, ενώ ήταν ήδη φίλοι για δύο χρόνια. Τον Ιούνιο του 2005, της έκανε πρόταση γάμου κι έτσι, ένα χρόνο αργότερα, στις 15 Ιουλίου 2006 παντρεύτηκαν στη Καλιφόρνια. Στις 9 Οκτωβρίου 2009, η Λαβίν ζήτησε διαζύγιο, λέγοντας ωστόσο "Είμαι ευγνώμων για το χρόνο μας μαζί, και είμαι ευγνώμων που θα παραμείνει ζωντανή η φιλία μας." Το διαζύγιο εκδόθηκε επίσημα στις 16 Νοεμβρίου 2010.
Τον Φεβρουάριο του 2010 κι ενώ είχε ήδη χωρίσει από τον Γουίμπλι, η Λαβίν ξεκίνησε να βγαίνει με τον ετεροθαλή αδελφό των Κένταλ και Κάιλι Τζένερ, Μπρόντι. Τελικά, χώρισαν ύστερα από σχεδόν δύο χρόνια, τον Ιανουάριο του 2012.
Τον Ιούλιο του 2012, ξεκίνησε τη σχέση της με τον τραγουδιστή Τσαντ Κρέγκερ και μόλις ένα μήνα μετά, αρραβωνιάστηκαν. Ακολούθησε ο γάμος τους στηΓαλλία, την 1η Ιουλίου 2013, στη πρώτη επέτειο τους ως ζευγάρι. Στις 2 Σεπτεμβρίου 2015, η Λαβίν ανακοίνωσε το χωρισμό τους.
Από τον Μάιο του 2018 μέχρι σήμερα, είναι σε σχέση με τον επιχειρηματία Φίλιπ Σάροφιμ.
Οικογένεια
Η οικογένεια της Λαβίν αποτελείται από τον πατέρα της Jonh Claude Lavigne, την μητέρα της Judeth Rosanne Lavigne Loshaw, τον μεγαλύτερό της αδερφό Matthew (Matt) Lavigne Loshaw καθώς και την μικρότερη της αδερφή Michelle Lavigne Loshaw.
Ενασχόληση με τη μόδα
Η Λαβίν είναι επίσης και σχεδιάστρια μόδας. Η μάρκα των ρούχων της ονομάζεται Abbey Dawn. Οι οπαδοί της ονομάζονται Little Βlack Stars.
Δισκογραφία
Albums
Extended Plays
Singles
Other charted songs
Video albums
Music videos
Εξωτερικοί σύνδεσμοι
Κατηγορία:Καναδοί τραγουδιστές Κατηγορία:Νικητές World Music Awards Κατηγορία:Νικητές Ivor Novello Awards Κατηγορία:Καναδές ηθοποιοί κινηματογράφου Κατηγορία:Καναδές ηθοποιοί τηλεόρασης Κατηγορία:Καναδές ηθοποιοί φωνής
Σιταγλιπτίνη
Η σιταγλιπτίνη, που μεταξύ άλλων πωλείται με το εμπορικό σήμα Januvia, είναι ένα φάρμακο που χρησιμοποιείται για τη θεραπεία του σακχαρώδους διαβήτη τύπου 2. Γενικά, προτιμάται λιγότερο από τη μετφορμίνη ή τις σουλφονυλουρίες. Λαμβάνεται από το στόμα. Διατίθεται επίσης σε μεμονωμένο χάπι ως μετφορμίνη / σιταγλιπτίνη.
Συχνές ανεπιθύμητες ενέργειες περιλαμβάνουν πονοκεφάλους, οίδημα των ποδιών και λοιμώξεις του ανώτερου αναπνευστικού συστήματος. Οι σοβαρές παρενέργειες μπορεί να περιλαμβάνουν αγγειοοίδημα, χαμηλά επίπεδα σακχάρου στο αίμα , νεφρικά προβλήματα , παγκρεατίτιδα και πόνο στις αρθρώσεις. Δεν είναι σαφές εάν η χρήση κατά τη διάρκεια της εγκυμοσύνης ή του θηλασμού είναι ασφαλής. Βρίσκεται στην τάξη αναστολέων διπεπτιδυλ πεπτιδάσης-4 (DPP-4) και δρα αυξάνοντας την παραγωγή ινσουλίνης και μειώνοντας την παραγωγή γλυκαγόνης από το πάγκρεας.
Η σιταγλιπτίνη αναπτύχθηκε από την Merck & amp; Co. και εγκρίθηκε για ιατρική χρήση στις Ηνωμένες Πολιτείες το 2006. Μια προμήθεια μηνός στο Ηνωμένο Βασίλειο κοστίζει στο NHS περίπου 33,26 £ το μήνα από το 2019. Στις Ηνωμένες Πολιτείες το χονδρικό κόστος είναι περίπου 40,00 δολάρια ΗΠΑ. Το 2016 ήταν η 82η πιο προδιαγεγραμμένη φαρμακευτική αγωγή στις Ηνωμένες Πολιτείες με περισσότερες από 9 εκατομμύρια συνταγές.
Ιατρικές χρήσεις
Η σιταγλιπτίνη χρησιμοποιείται για τη θεραπεία του σακχαρώδους διαβήτη τύπου 2. Είναι γενικά λιγότερο προτιμώμενη από τη μετφορμίνη ή μια σουλφονυλουρία. Λαμβάνεται από το στόμα. Διατίθεται επίσης σε ένα μεμονωμένο χάπι ως μετφορμίνη / σιταγλιπτίνη.
Δυσμενείς επιδράσεις
Οι ανεπιθύμητες ενέργειες από τη σιταγλιπτίνη είναι παρόμοιες με το εικονικό φάρμακο, εκτός από σπάνιες όπως ναυτία , συμπτώματα κοινού κρυολόγηματος, και φωτοευαισθησία. Δεν αυξάνει τον κίνδυνο διάρροιας. Δεν υπάρχει σημαντική διαφορά στην εμφάνιση υπογλυκαιμίας μεταξύ του εικονικού φαρμάκου και της σιταγλιπτίνης. Σε αυτούς που παίρνουν σουλφονυλουρίες, ο κίνδυνος χαμηλού σακχάρου στο αίμα αυξάνεται.
Η ύπαρξη σπάνιων αναφορών περιπτώσεων νεφρικής ανεπάρκειας και αντιδράσεων υπερευαισθησίας παρατηρούνται στις Ηνωμένες Πολιτείες που δίνουν πληροφορίες, αλλά δεν έχει τεκμηριωθεί ο αιτιολογικός ρόλος της σιταγλιπτίνης.
Οι ενημερωμένες πληροφορίες συνταγογράφησης (Αύγουστος 2015) προειδοποιούν ότι έχουν γίνει πολλές εκθέσεις μετά την κυκλοφορία του φαρμάκου για σοβαρές αντιδράσεις υπερευαισθησίας σε ασθενείς που λαμβάνουν σιταγλιπτίνη. Η Merck σημειώνει: "Πρόσθετες ανεπιθύμητες ενέργειες εντοπίστηκαν κατά τη διάρκεια της χορήγησης του JANUVIA ως μονοθεραπεία ή / και σε συνδυασμό με άλλους αντιυπεργλυκαιμικούς παράγοντες. Επειδή αυτές οι αντιδράσεις αναφέρθηκαν οικειοθελώς από πληθυσμό αβέβαιου μεγέθους, δεν είναι γενικά δυνατή η αξιόπιστη εκτίμηση της συχνότητάς τους ή η καθιέρωση αιτιώδους συνάφειας με την έκθεση του φαρμάκου. Οι αντιδράσεις υπερευαισθησίας περιλαμβάνουν αναφυλαξία, αγγειοοίδημα, εξάνθημα, κνίδωση, δερματική αγγειίτιδα και εκφυλιστικές δερματικές παθήσεις συμπεριλαμβανομένου του συνδρόμου Stevens-Johnson. αύξηση των ηπατικών ενζύμων. οξεία παγκρεατίτιδα, συμπεριλαμβανομένης μοιραίας και μη θανατηφόρας αιμορραγικής και νεκρωτικής παγκρεατίτιδας. Επίσης αναφέρθηκαν επιδείνωση της νεφρικής λειτουργίας, συμπεριλαμβανομένης της οξείας νεφρικής ανεπάρκειας (μερικές φορές απαιτεί αιμοκάθαρση), σοβαρή και ανασταλτική αρθραλγία, δυσκοιλιότητα, εμετός, πονοκέφαλος, μυαλγία, πόνος στα άκρα, πόνος στην πλάτη, κνησμός, πεμφιγοειδές." Το 2015, η FDA πρόσθεσε μια νέα Προειδοποίηση και Προφύλαξη σχετικά με τον κίνδυνο του «σοβαρού και ερεθιστικού» αρθρικού πόνου στις ετικέτες όλων των φαρμάκων DPP-4 Inhibitor. Εκτός από τη σιταγλιπτίνη, άλλοι αναστολείς DPP-4 όπως η σαξαγλιπτίνη, η λιναγλιπτίνη και η αλγλιπτίνη πρέπει επίσης να φέρουν τη νέα ετικέτα προειδοποίησης και προφύλαξης της FDA.
Μηχανισμός δράσης
Η σιταγλιπτίνη δρα ανασταλτικά ανταγωνιστικά του ενζύμου διπεπτιδυλπεπτιδάση 4 (DPP-4). Αυτό το ένζυμο διασπά τις ινκρετίνες GLP-1 και GIP, γαστρεντερικές ορμόνες που απελευθερώνονται ως απόκριση σε ένα γεύμα. Με την πρόληψη της διάσπασης του GLP-1 και του GIP, η σιταγλιπτίνη είναι σε θέση να αυξήσει την έκκριση ινσουλίνης και να καταστείλει την απελευθέρωση γλυκαγόνης από τα άλφα κύτταρα του παγκρέατος. Ως εκ τούτου τα επίπεδα της γλυκόζης στο αίμα τείνουν προς τις κανονικές τιμές. Καθώς το επίπεδο της γλυκόζης στο αίμα πλησιάζει το φυσιολογικό, οι ποσότητες της απελευθερωμένης ινσουλίνης και της καταστολής της γλυκαγόνης μειώνονται, τείνοντας έτσι να αποφευχθεί η υπέρβαση και το επακόλουθο χαμηλό σάκχαρο στο αίμα (υπογλυκαιμία) που παρατηρείται με κάποιους άλλους από του στόματος υπογλυκαιμικούς παράγοντες.
Η σιταγλιπτίνη έχει δειχθεί ότι μειώνει το επίπεδο HbA1c κατά περίπου 0,7% σε σχέση με το εικονικό φάρμακο. Είναι ελαφρώς λιγότερο αποτελεσματική από τη μετφορμίνη όταν χρησιμοποιείται ως μονοθεραπεία. Δεν προκαλεί αύξηση βάρους και έχει λιγότερη υπογλυκαιμία σε σύγκριση με τις σουλφονυλουρίες. Η σιταγλιπτίνη συνιστάται ως φάρμακο δεύτερης γραμμής (σε συνδυασμό με άλλα φάρμακα) μετά την αποτυχία του συνδυασμού δίαιτας / άσκησης και μετφορμίνης.
Ιστορία
Η σιταγλιπτίνη έχει εγκριθεί από τον Αμερικανικό Οργανισμό Τροφίμων και Φαρμάκων (FDA) στις 17 Οκτωβρίου 2006 SND ενώ διατίθεται στο εμπόριο στις ΗΠΑ και σε άλλες χώρες ως Januvia από την Merck &amp; Co. Στις 2 Απριλίου, 2007, η FDA ενέκρινε την από του στόματος χορήγηση του συνδυασμού σιταγλιπτίνης και μετφορμίνης το οποίο κυκλοφορεί στις ΗΠΑ ως Janumet. Στις 7 Οκτωβρίου 2011, ο FDA ενέκρινε έναν από του στόματος συνδυασμό σιταγλιπτίνης και σιμβαστατίνης που κυκλοφορεί στην αγορά στις ΗΠΑ ως Juvisync.
Εξωτερικοί σύνδεσμοι
Κατηγορία:Αντιδιαβητικά φάρμακα Κατηγορία:Αμίδια Κατηγορία:Οργανικές ενώσεις φθορίου Κατηγορία:Αζόλες
Μυστικισμός
Ο όρος μυστικισμός δηλώνει την άμεση και αδιαμεσολάβητη σχέση του ανθρώπου με το θείο. Ο μυστικισμός αποτελεί ένα είδος υπερβατικής πνευματικότητας κάτω από το οποίο υπάγονται διαφορετικές ιδέες, αντιλήψεις, πνευματικές πρακτικές, ασκήσεις και μέθοδοι. Ετυμολογείται από το ρήμα «μύω» που σημαίνει «κλείνω τα μάτια ή τα χείλη». Ως εκ τούτου «μυστικιστής» είναι αυτός που κατέχει κάποια γνώση ή κάποιο βίωμα που δεν μπορεί ή δεν πρέπει να αποκαλύψει. Ο μυστικισμός εμφανίζεται με διαφορετικές μορφές σε διαφορετικά έθνη, παραδόσεις και θρησκείες.
Μυστικισμός και θρησκεία
Ο μυστικισμός σχετίζεται συνήθως με την πίστη σε ένα ιεραρχικό μεταφυσικό κοσμικό σύστημα, στο οποίο συνήθως ο υλικός κόσμος αποτελεί ένα από τα κατώτερα επίπεδα. Στόχος του μυστικισμού και των μεθόδων του, είναι η υπέρβαση της ύλης και η επαφή του μυστικιστή με κάποιο ανώτερο επίπεδο (π.χ. τον χώρο των ιδεών στον πλατωνισμό) ή δύναμη. Κοινή είναι η αντίληψη πως σε κάθε άνθρωπο εμπεριέχεται ένα υπερκόσμιο, άυλο πνεύμα το οποίο κατάγεται από ανώτερα μεταφυσικά επίπεδα αλλά έχει "φυλακιστεί" στον υλικό κόσμο και μέσω του μυστικισμού αποκτά ξανά επαφή με το μέρος απ' όπου προήλθε. Σε κάποια συστήματα το ανώτερο αυτό μεταφυσικό επίπεδο ταυτίζεται με τον Θεό.